കൊറോണ രാജ്യത്ത് 24 മണിക്കൂറിനിടെ 37,127 രോഗമുക്തര് 25,404 പുതിയ കേസുകള് ന്യൂഡല്ഹി : രാജ്യത്ത് കൊറോണ പ്രതിദിന രോഗികളുടെ എണ്ണത്തില് തുടര്ച്ചയായ കുറവ്. കഴിഞ്ഞ 24 മണിക്കൂറിനിടെ 25,404 പേര്ക്കാണ് രോഗം സ്ഥിരീകരിച്ചത്. 37,127 പേര് രോഗമുക്തി നേടി. കേരളത്തിലെ പ്രതിദിന രോഗികളുടെ എണ്ണം കുറഞ്ഞതാണ് രാജ്യത്തെ രോഗബാധിതരുടെ എണ്ണം കുറയുന്നതിന് കാരണമായത്. രാജ്യത്ത് നിലവില് ഏറ്റവും കൂടുതല് കൊറോണ കേസുകള് റിപ്പോര്ട്ട് ചെയ്യുന്നത് കേരളത്തിലാണ്. രാജ്യത്ത് ഇതുവരെ 3,32,89,579 പേര്ക്ക് കൊറോണ സ്ഥിരീകരിച്ചെന്നാണ് കേന്ദ്ര ആരോഗ്യമന്ത്രാലയത്തിന്റെ കണക്കുകള് വ്യക്തമാക്കുന്നത്. ഇതില് 3,24,84,159 പേര് രോഗമുക്തി നേടി. നിലവില് 3,62,207 പേരാണ് ചികിത്സയില് കഴിയുന്നത്. കഴിഞ്ഞ 24 മണിക്കൂറിനിടെ 339 കൊറോണ മരണങ്ങള് റിപ്പോര്ട്ട് ചെയ്തു. ഇതോടെ ആകെ മരണം 4,43,213 ആയി ഉയര്ന്നു. കഴിഞ്ഞ 24 മണിക്കൂറിനിടെ 78,66,950 പേര് വാക്സിന് സ്വീകരിച്ചു. വാക്സിനേഷന് ആരംഭിച്ചതു മുതല് ഇതുവരെ 75,22,38,324 വാക്സിന് ഡോസുകളാണ് ആളുകള്ക്ക് നല്കിയത്.